Publication: Magyar Közlöny
Issue: MK-2008-59 (Year: 2008, Number: 59)
Era: 2004-2010
Section: A Kormány 141/2003. (IX. 9.) rendelete az Európai Unió Közös Agrárpolitikája magyarországi végrehajtásában, illetve a nemzeti agrártámogatási rendszerben érintett ügyfelekkel összefüggõ ügyfélregiszter létrehozásáról és az ezzel
Paragraph Index: 879

(1) Regisztráció típusa Itt kell megadnia azt, hogy milyen regisztrációtípusba kíván bejelentkezni. Támogatást igénylõ Ha az elkövetkezõ években közösségi (EU-s) és/vagy nemzeti támogatást kíván igénybe venni, abban az esetben a kódkockába írjon X jelet. Támogatást nem igénylõ, pénzügyi kapcsolattal Ha elõreláthatólag az elkövetkezõ években nemzeti támogatást és/vagy közösségi támogatást nem kíván igénybe venni, – és az FVM-mel, illetve az FVM valamely intézményével, mint kifizetõhellyel kedvezményezettként pénzügyi kapcsolatban áll (onnan juttatást, költségtérítést stb. kifizetéseket vesz fel), – és a hatályos jogszabály az adott szakrendszerben elõírja a regisztrációs szám használatát, akkor a kódkockába írjon X jelet. Támogatást nem igénylõ, pénzügyi kapcsolat nélkül Ha elõreláthatólag az elkövetkezõ években nemzeti támogatást és/vagy közösségi támogatást nem kíván igénybe venni, – és az FVM-mel, illetve az FVM valamely intézményével, mint kifizetõhellyel kedvezményezettként pénzügyi kapcsolatban nem áll, – de a hatályos jogszabály az adott szakrendszerben elõírja a regisztrációs szám használatát, akkor a kódkockába írjon X jelet. Figyelem! Legalább egy típust meg kell jelölnie, mert regisztrációtípus nélkül a kitöltött bizonylat nem alkalmas az egységes ügyfélregiszterbe történõ bejelentkezésre.

Source: https://magyarkozlony.hu/hivatalos-lapok/4e5492b727b53a44d854c1b4f4463a0fcb6e9263/dokumentumok/dfd30a426e2eab92a4660213a8b8fc2d627ae3be/letoltes